Engerdal Utmarkslag SA

Grubbveien 1

2443 Drevsjø Sarpsborg 21.oktober 2019

**Kommunal overtagelse av vann og avløp i Engerdal Østfjell.**

Undertegnede mottok brev fra Engerdal kommune om at de overtar drift av vann og avløp i Engerdal Østfjell fra 01.10.2019.

Meg bekjent finnes det i dag en forpliktende avtale mellom undertegnede og Engerdal Utmarkslag SA. I avtalen fremgår det at Engerdal Utmarkslag har fullmakt til å forplikte Bortfester.

Avtalen regulerer festeavgift, vann og avløpsavgift og veiavgift. Regulering av avgiftene er nedfelt i avtalen signert av begge parter.

Hvem Utmarkslaget velger til å utføre de praktiske oppgavene er ferter uvedkommen. Men kostnaden for tjenestene er kontraktfestet.

Engerdal Utmarkslag har i dag avtale med Fjellservise som i mange år har utført disse tjenestene på en utmerket måte. Det vil forundre meg om Engerdal Kommune har utstyr og personell til å utføre denne tjeneste på kontrakt med Engerdal Utmarkslag.

Ryktene sier at kommunens innblanding i driften av Utmarkslaget, som faktisk er privat næring, har igjen medført at styret har nedlagt sine verv.

Noen i Utmarkslaget må straks informere avtalepartnerne om hva som skjer og hvilke planer man har for fremtiden.

Inntil videre ser jeg bort fra kommunens brev og forholder meg til avtale mellom meg selv og Engerdal Utmarkslag, hvor for øvrig avgiftene er betalt ut året.

I og med den turbulente og i hyttefolkets øyne latterlige situasjonen i Engerdal ønsker jeg å få en garanti at vi kan benytte vår hytte uten problemer i kommende vintersesong. Er ikke Utmarkslaget i stand til dette overføres ansvaret til bortfesterne i området, i mitt tilfelle Engerdal Kommune. (Bortfestere er det er det mange av i området, når men tar en titt på kartverket, jeg kom til over 20 navn, så her blir det moro.)

Undertegnede er bare en av mange med tilsvarende kontrakt med Utmarkslaget. Det er å håpe på en profesjonell håndtering av situasjonen og en rask informasjon til hyttefolket.

For å si det enkelt begynner hyttefolket å bli lei av bygdebråket i Engerdal, som tydeligen ingen ende har, men som påvirker vår trivsel ved å ha hytte i kommunen og å kjøpe tjenester av bygdefolket.

Med vennlig hilsen

Per Halvorsen

Kopi:

Engerdal Østfjell Hytteeierforening

Engerdal Kommune

Finn Vaagan